**ANUNȚ**

**din data de 13.10.2021**

**privind organizarea unei proceduri de detașare/transfer pentru ocuparea a două posturi de personal de specialitate juridică asimilat, potrivit legii, judecătorilor şi procurorilor în cadrul Agenției Naționale de Administrare a Bunurilor Indisponibilizate**

1. **Temeiul și scopul anunțului**

În temeiul prevederilor Legii nr. 318/2015[[1]](#footnote-1) și Legii nr. 303/2004[[2]](#footnote-2), Agenția Națională de Administrare a Bunurilor Indisponibilizate (ANABI) anunță organizarea unei proceduri de selecție în vederea detașării/transferului a două persoane pe posturile vacante de personal de specialitate juridică asimilat, potrivit legii, judecătorilor și procurorilor.

Detașarea/transferul celor două persoane se realizează în scopul asigurării resurselor umane necesare implementării *Strategiei naționale privind recuperarea creanțelor provenite din infracțiuni pentru perioada 2021-2025 „Criminalitatea nu este profitabilă!” și a Planului de acțiune pentru implementarea Strategiei naționale privind recuperarea creanțelor provenite din infracțiuni pentru perioada 2021-2025 „Criminalitatea nu este profitabilă!”* aprobate prin Hotărârea Guvernului nr. 917/2021[[3]](#footnote-3).

Activitățile în care vor fi implicate persoanele detașate/transferate vizează:

* reprezentarea Agenției și apărarea drepturilor și intereselor acesteia în fața instanțelor judecătorești şi a altor organe jurisdicționale, respectiv formularea şi promovarea, în termenele procedurale, a acțiunilor, apărărilor, căilor de atac, precum şi orice alte acte de procedură, în litigiile în care Agenția este parte;
* avizarea, din perspectiva legalității, a actelor elaborate în cadrul Agenției;
* elaborarea proiectelor de acte normative propuse ca indicatori de performanță în Planul de acțiune pentru implementarea Strategiei naționale privind recuperarea creanțelor provenite din infracțiuni pentru perioada 2021-2025 „Criminalitatea nu este profitabilă!” pentru realizarea obiectivelor specifice, implementarea programelor cu finanțare externă, precum și alte activități specifice dispuse de conducătorul instituției.

Durata detașării este cuprinsă între **1 an și 3 ani.** Detașarea sau transferul se va realiza numai în măsura în care există **acordul instituției în care își desfășoară activitatea candidatul.**

1. **Criteriile de selecție**

Pentru a fi detașat/transferat pe postul de personal de specialitate juridică asimilat judecătorilor și procurorilor, candidatul trebuie să îndeplinească următoarele condiții:

1. experiență profesională de minimum 3 ani pe un post de judecător, procuror sau personal de specialitate juridică asimilat judecătorilor și procurorilor;
2. cunoașterea legislației penale, procesual penale, civile și procesual civile;
3. cunoștințe de operare pe calculator: Word, Excel;
4. abilitățideplanificare, organizare, coordonare, mediere și negociere, de comunicare și relaționare, de lucru în echipă;
5. aptitudini precum capacitatea de analiză și sinteză, asumarea responsabilității, creativitate și inițiativă, flexibilitate, adaptabilitate, capacitatea de învățare;
6. orientare spre eficiență, integritate, autoperfecționare, atitudine nediscriminatorie;
7. cunoștințe și abilități în domeniul dezvoltării și cooperării inter-instituționale;
8. capacitatea de a lucra cu termene limită.

**Buna cunoaștere a unei limbi de circulație internațională constituie un avantaj.**

1. **Procedura de selecție**

Persoanele interesate sunt invitate să transmită dosarul de candidatură **până la data de 12.11.2021,** pe adresa de e-mail [anabi@just.ro](mailto:anabi@just.ro).

Dosarul de candidatură trebuie să conțină următoarele documente:

1. CV în format european;
2. Scrisoare de intenție;
3. Documente doveditoare privind îndeplinirea condițiilor de înscriere (copia diplomei de licență, adeverință de la actualul loc de muncă etc);

Pe baza dosarelor de candidatură, comisia de selecție va întocmi o listă a candidaților care vor fi invitați la interviu, la o dată ce va fi stabilită și comunicată ulterior.

1. **Informații suplimentare**

Informații referitoare la activitatea Agenţiei Naţionale de Administrare a Bunurilor Indisponibilizate, precum și la organizarea și funcționarea ANABI pot fi obținute, consultând următoarele surse:

* Legea nr. 318/2015 pentru înfiinţarea, organizarea şi funcţionarea Agenţiei Naţionale de Administrare a Bunurilor Indisponibilizate şi pentru modificarea şi completarea unor acte normative;
* Hotărârea Guvernului nr. 358/2016 privind aprobarea Regulamentului de organizare şi funcţionare a Agenţiei Naţionale de Administrare a Bunurilor Indisponibilizate, a organigramei, a parcului auto şi a modului de utilizare a acestuia, precum şi pentru completarea Hotărârii Guvernului nr. 652/2009 privind organizarea şi funcţionarea Ministerului Justiţiei, cu completările ulterioare;
* Legea nr. 216/2016 privind stabilirea destinaţiei unor bunuri imobile confiscate
* Ordinul nr. 4.344/C/2.843/2016 pentru aprobarea Metodologiei de lucru privind evaluarea şi valorificarea bunurilor mobile sechestrate
* Legea nr. 286/2009 privind Codul penal;
* Legea nr. 135/2010 privind Codul de procedură penală;
* Legea nr. 134/2010 privind Codul de procedura civila;
* Legea nr. 287/2009 privind Noul Cod civil;

Actele normative mai sus menționate vor fi consultate cu luarea în considerare a modificărilor legislative intervenite până la data publicării anunțului.

Informații suplimentare referitoare la procedura de selecție, pot fi obținute prin transmiterea unui mesaj pe adresa de email: [anabi@just.ro](mailto:anabi@just.ro).

1. pentru înfiinţarea, organizarea şi funcţionarea Agenţiei Naţionale de Administrare a Bunurilor Indisponibilizate şi pentru modificarea şi completarea unor acte normative [↑](#footnote-ref-1)
2. privind statutul judecătorilor și procurorilor [↑](#footnote-ref-2)
3. publicată în Monitorul Oficial, Partea I nr. 843 din 3 septembrie 2021 [↑](#footnote-ref-3)